[{"text_idx": "#000001", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)\nYmchwil ac adolygiadau o ymarfer"}, {"text_idx": "#000002", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)"}, {"text_idx": "#000006", "text": "Mae\u2019r bennod hon yn crynhoi profiadau un fenyw ifanc, Alice, ar hyd ei thaith trwy\u2019r system ofal ac i addysg uwch. Daw\u2019r data a ddefnyddir yn y bennod o astudiaeth ehangach sy\u2019n edrych ar y ffactorau sy\u2019n helpu neu\u2019n rhwystro llwyddiant addysg uwch ymysg y bobl sy\u2019n gadael gofal."}, {"text_idx": "#000007", "text": "Dim ond tua 6% o\u2019r rhai sy\u2019n gadael gofal sy\u2019n mynd i addysg uwch, mae hyn llawer is na\u2019r cyfartaledd cenedlaethol o 60%. Er bod rhai gwelliannau wedi\u2019u gwneud i fynd i\u2019r afael a\u0302\u2019r nifer arswydus o bobl ifanc sy\u2019n gadael gofal, mae\u2019r niferoedd yn tynnu sylw at faterion yn y system y mae angen mynd i\u2019r afael a\u0302 hwy."}, {"text_idx": "#000008", "text": "Datgelodd rhai o\u2019r thema\u0302u allweddol a gafwyd o\u2019r astudiaeth fod cael lleoliad sefydlog, tymor hir gyda gofalwyr maeth oedd yn gwerthfawrogi addysg yn ffactor arwyddocaol wrth gefnogi\u2019r siwrnai i\u2019r brifysgol. Mae gofalwr maeth Alice wedi sefydlu agwedd strwythuredig a chyson tuag at addysg gan ddangos ymrwymiad i gefnogi ei llwyddiant academaidd. Mae pobl ifanc mewn gofal yn dal i deimlo eu bod yn gaeth mewn ystrydebau lle mae gan weithwyr proffesiynol, fel athrawon, ddisgwyliadau isel o\u2019u galluoedd academaidd. Mae negyddiaeth o\u2019r fath yn cael effaith sylweddol ar hunan-barch a hyder i lwyddo. I Alice llwyddodd ei phenderfyniad i brofi eraill yn anghywir am ei gallu academaidd i yrru ei hangerdd i fynd i\u2019r brifysgol a graddio."}, {"text_idx": "#000009", "text": "Mae angen i bob awdurdod lleol annog a hyrwyddo llwyddiant academaidd y rhai sydd yn ei ofal wedi\u2019i ymgorffori mewn deddfwriaeth, polisi ac ymarfer. Dylai\u2019r rhai sy\u2019n dewis mynd i\u2019r brifysgol dderbyn pecyn cynhwysfawr o gefnogaeth gan yr ALl a\u2019r prifysgolion. Gwnaed cynnydd, trwy ehangu mentrau mynediad, i annog mwy o bobl ifanc i ystyried prifysgol. Cynigir cefnogaeth wedi\u2019i theilwra o\u2019r cyfnod cyn mynediad hyd at raddio. Er enghraifft, gall pobl ifanc gael mynediad at fwrsariaeth ymadawr gofal, cymorth gydag elfennau ymarferol cychwyn prifysgol a gallant gael llety trwy gydol y flwyddyn."}, {"text_idx": "#000010", "text": "Mae\u2019r mesurau hyn yn ddechrau newidiadau mawr eu hangen i\u2019r gefnogaeth i ymadawyr gofal sy\u2019n cyrchu\u2019r brifysgol. Fodd bynnag, mae tystiolaeth o\u2019r astudiaeth hon yn tynnu sylw at yr angen am welliannau mwy systemig o fewn awdurdodau lleol a systemau addysgol."}, {"text_idx": "#000012", "text": "Dyma\u2019r ail ddarn o gyfres blog sy\u2019n ymwneud a\u0302\u2019r llyfr a ryddhawyd yn ddiweddar \u201cChildren and Young People \u2018Looked After\u2019? Education, Intervention and the Everyday Culture of Care in Wales\u201d. Darllenwch y blogiau eraill yn y gyfres hon:"}]